
Referat fra bestyrelsesmøde mandag den 10.06.2024




	Deltagere fra bestyrelsen:
	Deltagere fra skolen:

	Jacob Lunding, formand
	Maja Rose Falk, afdelingsleder 

	Qasam Ahmad
	Jette Nord, Skoleleder

	Henriette Bergh Andreassen

Mikkel Weinreich Larsen
	Carsten Borglund, medarbejderrepræsentant 

	Mette Julie Hørning
	Jeanette Pagter Backer, Adm. medarbejder

	
	Elevråd: Johanne 8V og Bjørn 9V
(Deltager i de første 4. punkter) (Deltog ikke)




1. Dagsorden

a. Valg af referent: Jeanette blev valgt

b. Godkendelse af dagsorden for bestyrelsesmødet

c. Underskrift af referater fra bestyrelsesmøder 06.05.2024


2. Økonomi (fast punkt)

Balancen blev gennemgået af Jette. Den ser fin ud. Flere elever er stoppet af forskellige årsager, og manglende statstilskud og skolepenge vil kunne mærkes.
Der skal udbedres flere ting i salen, og generelt er ejendomsudgifterne steget. Halvdelen af budgettet til vedligeholdelse er brugt nu.
IT-vedligehold bliver udlignet sidst på året, da posterne er periodiseret. 
Vi mangler stadig nogle løntilskud.
Restancelisten er rigtig fin.
Vores overskud er nu kr. 43.000 mindre end budgetteret. 


3. Info fra ledelsen

a. Fritidsdelen v. Maja
Det går generelt godt. 
Vi venter til efteråret med at ansætte en ny deltidsmedarbejder for Helle.
Vi har ansat en ny morgenåbner på 12,5 time/uge i stedet for Margit, og derudover er der også ansat en ny medhjælper i stedet for Josefine, som også skal have støttetimer i 3.S.


b. Skoledelen v. Jette
August og Karla fortsætter som vikarer til næste år. 
Lærere og pædagoger har nu fået deres opgavebeskrivelser for næste år.
Vi har valgt at sende tre elever afsted på talent-camp. 
Skolen er blevet kontaktet af et filmselskab, som gerne ville bruge skolens lokation til at filme en dokumentarfilm. Det har vi ikke ønsket at deltage i.
Vi er langt med afgangsprøverne, og generelt ser det rigtig godt ud.
Jette har sendt skema ud vedr. arbejdstidsregistrering, som vi påbegynder fra 1. august
Der kommer nye vinduer om ca. 14 dage. 


4. Elevrådet

a. Nyt fra elevrådet (Udgik)


5. Punkter til orientering (O), debat (D) og beslutning (B).

a. Skal der ændres i det depositum, som bliver indbetalt, når et barn indskrives? (D/B)
Det blev drøftet, om det gav mening at hæve familiedepositummet, da det aldrig er steget i hele skolens levetid. Derudover er det heller ikke stort nok til at kunne dække en evt. restance en enkelt måned for f.eks. en familie med to børn i både skole og Fritten.
Det blev besluttet at ændre skolens familiedepositum til kr. 6000,- med virkning fra den 1/8-2024. De børn, som allerede er lovet en plads, skal stadig kun indbetale de oprindelige kr. 5000,-.

b. Hvad menes der, når forældrene siger, at der skal ændres på kulturen? (D/B)
Der tales om, hvorvidt kulturen kan ændres. Nogle lærere – kan ham bekendt – stadig reagere voldsomt og retorisk aggressivt. De voksne bør være professionelle. Nogle forældre vil måske hellere skifte skole end tage dialogen. 
Det vurderes, at det vil tage noget tid at ændre den gamle kultur, men samtidig skal vi holde fast i at være anderledes end folkeskolen, for det er jo netop det, som vi sælger os selv på. Det har bare været svært for mange elever udefra at vænne sig til vores kultur og struktur.
Det understreges, at personalet også skal overholde værdierne. Både personale, forældre og elever bør f.eks. sige godmorgen.
Vi satser også på, at nogle af konflikterne løses, når klasserne i D får egne lokaler og derved større ejerskab og ansvarsfølelse.

c. Forældremøder næste skoleår. Skal bestyrelsen deltage? (D/B)
Jette fremviste en plan over forældremøder 2024/25.
Bestyrelsen mener, at de bør deltage på alle møderne og fortælle om skolen og bestyrelsesarbejdet. Det er også vigtigt, at de er til stede, så forældrene kan stille spørgsmål. 
Bestyrelsen fordeler sig på de givne datoer.
Jette deltager også på forældremøderne.






 
d. Hvornår er det planen, at tilfredshedsundersøgelse blandt lærere, forældre og elever skal gennemføres? (O)
Jette fortæller, at der vil blive en forældreundersøgelse i foråret 2025. Det foreslås, at den 
laves inden generalforsamlingen.   
Allan er på sagen vedr. elevvurderingen, som vi vil gennemføre i efteråret.
APV gennemføres i slutningen af 2025 (hvert 3. år).
 
e. Skolens it-strategi/retningslinjer for brug af digitale enheder – særligt en dialog om den beslutning der er sendt ud fra Klubben, hvor eleverne fra 5. klasse og op må benytte deres telefoner hver dag efter kl. 14.30. (D)
Maja fortæller, at hun og klubbens medarbejdere har haft en del pædagogiske overvejelser om brug af skærme i klubben. Både hvordan det bruges pædagogisk, og hvordan børnene bruger deres skærme socialt, da vi oplever at det fylder rigtigt meget hos børnene. Der har været et forsøg på to måneder, hvor eleverne fra 5. klasse og op har kunnet bruge deres mobiler og Ipads efter kl. 14.30.  Dette gælder frem til sommerferien.
Bestyrelsen er imod, at man prøver at holde på børnene, ved at der lukkes op for mere skærmtid. 
Allan vil deltage på et møde med bestyrelsen, så der kan laves en overordnet IT-strategi for hele skolen, Fritten og Klubben. Lige nu venter vi på en anbefaling fra UVM.
Det nævnes, at STUK allerede har en anbefaling ud fra Sundhedsstyrelsens anbefalinger, og det vurderes helt klart, at vi skal forsøge at minimere brugen af digitale Devices så meget som muligt. Derudover stresser det børn at være på de sociale medier. 
Lærerne bør måske i samarbejde med kontaktforældrene lave strategier i klasserne. 
Det bliver derudover nævn, at PPR også trækker i en retning med mindre skærmbrug.

f. Den pædagogiske linje i Fritten (D)
MR har udarbejdet den pædagogiske linje for Fritten og Klubben. Bestyrelsen bliver bedt om at læse den igennem. Den er egentlig tænkt som et internt redskab, men Mette efterlyser, at netop denne beskrivelse af det pædagogiske arbejde bør lægges ud på hjemmesiden for at vise, hvad vi kan. Dette bliver besluttet. 

g. Bestyrelsesmøder næste skoleår: (D/B)
Tjek gerne om I kan inden mødet, så vi kan ændre datoerne på mødet, hvis man ikke kan,
Onsdag d. 28.08 – ændres til d. 26.8
Tirsdag d. 24.09 (Fælles web-møde med DP for bestyrelser)
Tirsdag d. 22.10 (møde med forældrene)
Onsdag d. 04.12
Mandag d. 20.01
Onsdag d. 12.03
Torsdag d. 10.04 (generalforsamling)
Tirsdag d. 06.05
Mandag d. 16.06 – ændres til d. 12.6

Skolens fødselsdag: 30.08
Markedsdag: 19.12


6. Tilbagemeldingspunkt


7. Eventuelt


8. Elev-, personalesager og andet 

a. Elever (Ind- og udmeldte elever)

b. Personale

c. Andet


9. Kommende bestyrelsesmøder 

Alle datoer blev godkendt.

